Адыгэ ныпым и щIыхькIэ
Адыгэ ныпым и махуэм и щIыхькIэ Шэджэм къалэм ЩэнхабзэмкIэ и унэм щекIуэкIащ «Адыгэ джэгу» зэхыхьэр. Ар къызэрагъэпэщащ КъБР-м и Жылагъуэ палатэм и деж щыIэ ЩIалэгъуалэ советым, Шэджэм муниципальнэ районым и щIыналъэ администрацэм егъэджэныгъэмкIэ, щэнхабзэмкIэ и управленэхэм я жэрдэмкIэ.
Пшыхьыр къыщызэIуихым, КъБР-м и Жылагъуэ палатэм и деж щыIэ ЩIалэгъуалэ советым щIэныгъэмкIэ, егъэджэныгъэмкIэ, щIалэгъуалэр хэкур фIыуэ ялъагъуу гъэсэнымкIэ и комиссэм и унафэщI Лий Ланэ зэпкърыхауэ тепсэлъыхьащ адыгэ ныпыр къызэрежьам, абы тет дамыгъэхэм я мыхьэнэм.
АдэкIэ щIалэгъуалэм джэгушхуэ яублащ. Пшыхьыр зэхуащIыжащ «Джигиты Чегема» лъэпкъ къафэмкIэ сабий ансамблым и концерткIэ.
КIарэ Элинэ,
Шэджэм муниципальнэ
щIыналъэ администрацэм и
пресс-IуэхущIапIэм и унафэщI.
